Tramp AQSh milliy harbiy tibbiyot markazi shifoxonasida davolanmoqda. Foto: AP AQSh prezidenti Donald Tramp o‘zini yaxshi his qilmoqda. Bu haqda uning davolovchi shifokori Shon Konli ma’lum qildi. "Bugun ertalabda prezident o‘zini juda yaxshi his qilmoqda", - dedi u jurnalistlarga. Shifokorning ta’kidlashicha, prezident ehtiyot yuzasidan shifoxonaga yotqizilgan. Tramp avvalroq koronavirus yuqtirib olganini tasdiqlagandi. U Uolter Rid nomidagi AQSh milliy harbiy tibbiyot markazi shifoxonasiga yotqizilgan.